На основу члана 24. ст. 1 - 4. Закона о раду („Службени гласник РС“, бр. 24/05, 61/05, 54/09, 32/13, 75/14, 13/17-УС, 113/17 и 95/18-аутентично тумачење), чл. 119. став 1. тачка 1) и 126. став 4. тачка 19) Закона о ос​но​вама система образовања и васпитања („Службени гласник РС“, брoj 88/17, 27/18-др.закон, 10/19, 6/20, 129/21, 92/23 и 19/25) и Уредбе о Каталогу радних места у јавним службама и другим организацијама у јавном сектору („Службени гласник РС“, бр. 81/17, 6/18 и 43/18), након добијене сагласности Школског одбора број 852/26 од 11.09.2026.године, директор Основне школе „Јован Јовановић Змај“ у Стопањи (у даљем тексту: Послодавац), доноси
П Р А В И Л Н И К

О ОРГАНИЗАЦИЈИ И СИСТЕМАТИЗАЦИЈИ ПОСЛОВА

I. ОСНОВНЕ ОДРЕДБЕ

Члан 1.

Правилником о организацији и систематизацији послова у Основној школи „Јован Јовановић Змај“ у Стопањи (у даљем тексту: Правилник), утврђују се:

1) организациони делови;

2) групе радних места;

3) опис послова;

4) број извршилаца на радним местима;

5) услови за пријем у радни однос;

6) друга питања у вези с пословима у Школи.
II. ОРГАНИЗАЦИОНИ ДЕЛОВИ 

Члан 2.

Главни организациони део у Школи је матична школа у Стопањи.

Члан 3.

Остали организациони делови Школе су издвојена одељења, и то:

1) издвојено одељење у Старом Трстенику,

2) издвојено одељење у Тоболцу, 
3) издвојено одељење у Велућу,
4) издвојено одељење у Горњој Омашници,

5) издвојено одељење у Доњој Омашници,

6) издвојено одељење у Риђевштици,

7) издвојено одељење у Бресном Пољу и 

8) издвојено одељење у Округлици.
  Члан 4.
Настава се изводи у одељењу, а из појединих предмета и по групама, у складу са наставним планом и програмом, школским програмом и према распореду часова који доноси директор Школе.
Број одељења појединих разреда у Школи променљив је и зависи од броја уписаних ученика.
Члан 5.

Број извршилаца у настави утврђује се за сваку школску годину пре почетка школске године, а најкасније до 31 августа, у зависности од броја уписаних ученика, у складу са Годишњим планом рада Школе.
Члан 6.

На послове, односно радна места која су утврђена овим правилником, радни однос се заснива, по правилу са пуним радним временом. Радна места са непуним радним временом, утврђују се, у складу са Законом и Годишњим планом рада Школе.

III. OРГАНИЗАЦИЈА И СИСТЕМАТИЗАЦИЈА ПОСЛОВА

1. Групе радних места код Послодавца

Члан 7.

У Школи постоје следеће групе радних места:

1. руководећа радна места – директор школе;

2. радна места у образовању и васпитању – наставно особље и стручни сарадници;

3. правни послови – секретар школе
4. финансијски и рачуноводствени послови,

5. послови инвестиционог и техничког одржавања,

6. остали послови подршке.
1.1. Руководећа радна места

Члан 8.

Руководеће радно место у Школи је радно место директора Школе.

Директор руководи радом Школе.

1.2. Радна места у образовању и васпитању 

Члан 9.

Наставно особље обавља образовно-васпитни рад, односно послове који се од​носе на образовно-васпитни рад у Школи.

Наставно особље, у смислу одредаба Правилника, чине наставници и стручни са​рад​ници.

Члан 10.

Наставник изводи наставу и друге облике образовно-васпитног рада у Школи.

Стручни сарадник обавља стручне послове на унапређивању образовно-вас​питног рада у Школи.

1.3. Правни послови
Члан 11.

Правне послове у Школи обавља секретар школе.
1.4. Финансијски и рачуноводствени послови

Члан 12.


Финансијске и рачуноводствене послове у Школи обављају:


1) дипломирани економиста за финансијско-рачуноводствене послове и

2) референт за финансијско-рачуноводствене послове.
1.5. Послови инвестиционог и техничког одржавања, безбедности и заштите

Члан 13.


Послове инвестиционог и техничког одржавања у Школи обављају:

1) домар/мајстор одржавања.
1.6. Остали послови подршке

Члан 14.

Остале послове подршке код послодавца обављају чистачице.
2. Број извршилаца и опис послова

2.1. Руководећа радна места

Члан 15.

Директор обавља послове руковођења Школом и друге послове, у складу са законом, Статутом Школе и Правилником.

Члан 16.

Послове директора обавља један извршилац. Директор:

1) руководи радом, заступа и представља Послодавца;

2) планира и распоређује послове на запослене код Послодавца;

3) даје смернице и прати реализацију вршења послова из надлежности Послодавца;

4) доноси опште и појединачне акте за које је законом и другим прописима овлашћен;

5) одлучује о правима, обавезама и одговорностима ученика и запослених;

6) врши наредбодавне функције, прати извршење финансијског плана и плана јавних набавки Послодавца и израђује предлог буџетских средстава за рад;

7) располаже средствима Послодавца, у складу са законом;

8) спроводи донете одлуке и опште акте;

9) координира рад Послодавца;

10) израђује акциони план и спроводи мере и активности на осигурању квалитета и унапређења рада из своје области;

11) планира, организује и контролише рад запослених код Послодавца;

12) планира и прати стручно усавршавање запослених код Послодавца и спроводи поступак за стицање њихових звања, у складу са законом;

13) сарађује са родитељима, односно другим законским заступницима ученика, запосленима, органима јединице локалне самоуправе, другим установама и удружењима и другим заинтересованим лицима и институцијама;

14) образује стручна тела и тимове, усмерава и усклађује рад стручних органа Послодавца;

15) обавља и друге послове, у складу са законом, Статутом Послодавца и уговором о раду.
2.2. Радна места у образовању и васпитању – наставно особље

Члан 17.

У Школи постоје следећа радна места у образовању и васпитању:

1) наставник и
2) стручни сарадник;
Члан 18.

У Школи постоје следећа радна места наставника:

1) наставник разредне наставе и
2) наставник предметне наставе.
Члан 19.

У оквиру радног места наставника рзредне наставе у Школи постоје:

1) наставник разредне наставе;
2) наставник у комбинованом одељењу од два разреда;

3) наставник у комбинованом одељењу од три разреда.
Члан 20.

У оквиру радног места наставника предметне наставе, код Послодавца постоје:

1) наставник предметне наставе;

2) наставник предметне наставе са одељењским старешинством.
Члан 21.

У Школи постоје следећа радна места стручних сарадника:

1) педагог;

2) психолог и 
2) библиотекар.
Наставник разредне наставе

Члан  22.

Послове наставника разредне наставе обавља 18 извршилаца. Наставник разредне наставе:

1) планира, припрема и остварује све облике нaстaве и другe oбликe oбрaзoвнo-вaспитнoг рaдa, у складу са планом и програмом Послодавца;

2) спроводи индивидуализацију и прилагођавање у складу са образовно-васпитним потребама ученика;

3) спроводи активности у циљу остваривања континуитета додатне подршке при преласку на наредни ниво образовања или у другу установу;

4) прилагођава технике учења, дидактички материјал и рад на часу образовно-васпитним потребама ученика;

5) пружа додатну подршку ученицима из осетљивих друштвених група, талентованим ученицима и ученицима са сметњама у развоју и инвалидитетом и учествује у раду тима за додатну подршку ученику и учествује у раду тима за израду ИОП-а;

6) учествуjе у спровођењу испита;

7) обавља послове ментора приправнику;

8) води прописану евиденциjу и педагошку документацију;

9) обавља послове одељењског старешине;

10) учествуjе у раду тимова и органа Школе;

11) учествује у изради прописаних докумената Школе;

12) ради унапређивања образовно-васпитне праксе сарађује са родитељима, односно старатељима, запосленима у Школи и другим заинтересованим лицима и институцијама у локалној заједници;
13) дежура према утврђеном распореду;

14) прати и проучава прописе из делокруга свога рада;

15) стручно се усавршава;

16) обавља и друге послове по налогу директора и у складу са законом, подзаконским актом, општим актом и уговором о раду.

Наставник предметне наставе

Члан 23.

Послове наставника предметне наставе обавља 23 извршилаца. Наставник предметне наставе:

1) планира, припрема и остварује све облике нaстaве и другe oбликe oбрaзoвнo-вaспитнoг рaдa, у складу са планом и програмом Школе;

2) остварује индивидуализацију и прилагођавање у складу са образовно-васпитним потребама ученика;

3) остварује активности у циљу остваривања континуитета додатне подршке при преласку на наредни ниво образовања или у другу установу;

4) пружа додатну подршку ученицима из осетљивих друштвених група, талентованим ученицима и ученицима са сметњама у развоју и инвалидитетом и учествује у раду тима за израду ИОП-а и тима за додатну подршку ученику;

5) ради у испитним комисијама;

6) обавља послове ментора приправнику;

7) води прописану евиденциjу и педагошку документацију;

8) обавља послове одељењског старешине;

9) ради у тимовима и органима Школе;

10) учествује у изради прописаних докумената Школе;

11) ради унапређивања образовно-васпитне праксе саветује се са родитељима, односно старатељима, запосленима у Школи, спољним сарадницма, стручним и другим институцијама;

12) припрема и реализује излете, посете;

13) дежура према утврђеном распореду;

14) прати и проучава прописе из делокруга свога рада;

15) стручно се усавршава;

16) обавља и друге послове по налогу директора и у складу са законом, подзаконским актом, општим актом и уговором о раду.
Стручни сарадник - педагог

Члан 24.

Послове стручног сарадника- педагога обавља један извршилац. Стручни сарадник - педагог:

1) доприноси стварању оптималних услова за развој ученика и унапређивању образовно-васпитног рада;

2) учествује у планирању, програмирању, праћењу и вредновању остваривања образовно-васпитног рада;

3) прати, анализира и подстиче целовит развој ученика;

4) пружа подршку и помоћ наставницима у планирању, припремању и реализацији свих видова образовно-васпитног рада;

5) обавља саветодавни рад са ученицима, родитељима, односно старатељима и запосленима у Школи;

6) пружа помоћ наставницима на праћењу и подстицању напредовања ученика, прилагођавању образовно-васпитног рада индивидуалним потребама ученика, креирању педагошког профила и индивидуалног образовног плана ученика, обавља саветодавни рад са наставницима на основу добијених резултата процене, пружајући им подршку у раду са ученицима, родитељима, личним пратиоцима, подстиче лични и професионални развој наставника;

7) подстиче професионални развој запослених и организује стручно усавршавање у Школи;

8) спроводи активности у циљу остваривања континуитета додатне подршке при преласку на наредни ниво образовања или у другу установу;

9) организује и реализује активности на пружању подршке ученицима ради постизања социјалне, емоционалне и професионалне зрелости;

10) организује упознавање ученика са ефикасним техникама и методама учења;

11) пружа подршку у изради и развијању индивидуалних образовних планова и сарађује са интерресорном комисијом у процени потреба за додатном образовном, здравственом и/или социјалном подршком ученику;

12) ради у стручним тимовима и органима Школе;

13) води прописану евиденцију и педагошку документацију;

14) учествује у изради прописаних докумената Школе;

15) координира и/или учествује у раду тима за заштиту од насиља, злостављања и занемаривања;

16) врши процењивање деце при упису у први разред и проверу спремности за превремени упис у школу;

17) учествује у структуирању одељења у Школи, на основу процењених индивидуалних карактеристика ученика;

18) обавља послове у вези са професионалном оријентацијом ученика, уз посебно уважавање индивидуалних снага и потреба за подршком;

19) креира и прилагођава инструменте процене како би дошао до релевантних података о ученицима, узимајући у обзир њихове специфичности у комуникацији, социјалној интеракцији, емоционалном и когнитивном развоју;

20) реализује сарадњу са центром за социјални рад и другим релевантним институцијама, локалном заједницом, стручним и струковним организацијама од значаја за успешан рад Школе;

21) иницира и учествује у истраживањима образовно-васпитне праксе на нивоу Школе;

22) прати и проучава прописе из делокруга свога рада;

23) стручно се усавршава;

24) обавља и друге послове по налогу директора и у складу са законом, подзаконским актом, општим актом и уговором о раду.
Стручни сарадник – ппсихолог

Члан 25.

Послове стручног сарадника- психолога обавља 0,50 извршилаца. Стручни сарадник – психолог:

1) доприноси стварању оптималних услова за развој деце и ученика и унапређивању образовно-васпитног рада;
2)  учествује у планирању, програмирању, праћењу и вредновању остваривања( васпитнообразовног рада;
3)  пружа подршку наставницима у планирању, припремању и реализацији свих видова образовно-васпитног рада;
4)  пружа помоћ наставницима на праћењу и подстицању напредовања ученика, прилагођавању образовно-васпитног рада индивидуалним потребама ученика, креирању педагошког профила и индивидуалног образовног плана ученика, обавља саветодавни рад са наставницима на основу добијених резултата процене, пружајући им подршку у раду ученицима, родитељима, личним пратиоцима, подстиче лични и професионални развој наставника;
5)  спроводи активности у циљу остваривања континуитета додатне подршке при преласку на наредни ниво образовања или у другу установу;
6) организује и реализује активности на пружању подршке ученицима ради постизања социјалне, емоционалне и професионалне зрелости; 
7) координира превентивни рад у школи и пружање подршке ученицима и( родитељима за примену здравих стилова живота, оснаживање породице за промену адекватних васпитних стилова; 
8) обавља саветодавни рад са ученицима, родитељима, односно старатељима,  наставницима и другим стручним сарадницима на унапређењу васпитно-образовног рада; 
9) обавља саветодавни рад са ученицима, родитељима, односно старатељима и запосленима у установи; 
10)  ради у стручним тимовима и органима установе;
11)  води прописану евиденцију и педагошку документацију;
12)  пружа подршку у изради и развијању индивидуалних образовних планова и сарађује са интерресорном комисијом у процени потреба за додатном образовном, здравственом и /или социјалном подршком ученику; 
13)  учествује у структуирању одељења у школи на основу процењених индивидуалних карактеристика ученика; 
14)  обавља послове у вези са професионалном оријентацијом ученика уз посебно уважавање индивидуалних снага и потреба за подршком; 
15)  креира и прилагођава инструменте процене како би дошао до релевантних података о ученицима, узимајући у обзир њихове специфичности у комуникацији, социјалној интеракцији, емоционалном и когнитивном развоју; 
16)  реализује сарадњу са стручним и другим институцијама, локалном заједницом, стручним и струковним организацијама од значаја за успешан рад установе;
17)   учествује у изради прописаних докумената установе; 
18)  врши процењивање деце при упису у први разред и проверу спремности за( превремени упис у школу;
19)  прати и проучава прописе из делокруга свога рада; 
20)  стручно се усавршава; 
21)  обавља и друге послове по налогу директора и у складу са законом, подзаконским актом, општим актом и уговором о раду.
Стручни сарадник – библиотекар

Члан 26.

Послове стручног сарадника-библиотекара обавља 0,50 извршилац. Стручни сарадник – библиотекар:

1) води пословање библиотеке;

2) планира, организује и учествује у изради и реализацији програма образовања и васпитања;

3) сарађује са наставницима и стручним сарадницима;

4) ради на издавању књига, приручника;

5) учествује у организовању и остваривању културне активности и јавне делатности Школе;

6) сарађује са матичном библиотеком, стручним институцијама и друштвеним окружењем;

7) предлаже набавку књига, часописа;

8) учествује у избору одобрених уџбеника са осталим члановима већа;

9) учествује у раду тимова и органа Школе;

10) води педагошку документацију и евиденцију;

11) учествује у изради прописаних докумената Школе;
12) прати и проучава прописе из делокруга свога рада;

13) стручно се усавршава;

14) обавља и друге послове по налогу директора и у складу са законом, подзаконским актом, општим актом и уговором о раду.

2.3. Правни послови
Секретар

Члан 27.

Послове секретара Школе обавља један извршилац. Секретар:

1) стара се о законитом раду Школе, указује директору и Школском одбору на неправилности у раду Школе;

2) обавља управне послове у Школи;

3) израђује опште и појединачне правне акте Школе;

4) обавља правне и друге послове за потребе Школе;

5) израђује уговоре које закључује Школа;

6) обавља правне послове у вези са статусним променама у Школи;

7) обавља правне послове у вези са уписом ученика;

8) обавља правне послове у вези са јавним набавкама, у сарадњи са финансијском службом школе;

9) пружа стручну помоћ у вези са избором Школског одбора;

10) пружа стручну подршку и координира рад комисије за избор директора школе;
11) припрема одговарајуће потврде и уверења;

12) води и ажурира персонална досијеа запослених и ангажованих лица и води евиденције и врши пријаву/одјаву запослених код надлежних органа;

            13) води општи деловодник, пописе аката и заводи, разводи, архивира и задужује акта;

14) прати законске и друге прописе и друге правне акте који су у вези са радом Школе и запосленим лицима и о томе информише органе школе и запослене;

15) стручно се усавршава;

16) обавља и друге послове по налогу директора и у скла​ду са законом, подзаконским актом, општим актом и уговором о раду.
2.4. Финансијски и рачуноводствени послови

Дипломирани економиста за финансијско-рачуноводствене послове 

Члан 28.

Послове дипломираног економисте за финансијско-рачуноводствене послове у Школи обавља један извршилац. Дипломирани економиста за финансијско-рачуноводствене послове: 
1) израђује процедуре за финансијско управљање и контролу;

2) прати стање, спроводи стручне анализе, испитује информације и анализира акте и припрема извештаје о финансијским и рачуноводственим питањима из области делокруга рада;

3) прикупља и обрађује податке за израду извештаја, финансијских прегледа и анализа;

4) припрема податке за израду општих и појединачних аката;

5) припрема и врши обраду документације за плаћање по различитим основама;

6) врши плаћање по основу документације, прати преузимање обавеза за реализацију расхода;

7) прати вођење и води помоћне књиге и помоћне евиденције и усаглашава помоћне књиге са главном књигом;

8) припрема и обрађује документацију за евидентирање насталих пословних промена;

9) усклађује стања имовине и обавеза у књиговодственој евиденцији са стварним стањем;

10) прати усаглашавање потраживања и обавеза;

11) прати чување и архивирање финансијских извештаја, дневника и главне књиге.

12) припрема и обрађује податке за финансијске прегледе и анализе, статистичке и остале извештаје везане за финансијско – материјално пословање;

13) контира и врши књижење;

14) спроводи одговарајућа књижења и води евиденцију о задужењу и раздужењу;

15) врши обрачун амортизације, повећања и отуђења основних средстава;

16) врши контролу књижења на контима главне књиге и усаглашавања преноса средстава између подрачуна, прилива и одлива средстава по изворима;

17) припрема документацију за обрачун и исплату плата, накнада и других личних примања, припадајућих пореза и доприноса;

18) прати законске и  друге прописе и друге правне акте који се односе на по​сло​ве које обавља;

19) стручно се усавршава;

20) обавља и друге послове по налогу директора, у складу са законом, подзаконским актом, општим актом и уговором о раду.

Референт за финансијско-рачуноводствене послове.

Члан 29.

Послове референта за финансијско-рачуноводствене послове у Школи обавља 0,50 из​вр​ши​лац. Референт за финансијско-рачуноводствене послове:
1) врши пријем, контролу, груписање и књижење улазне и излазне документације и даје налог за финансијско задуживање;

2) врши усаглашавање са главном књигом свих конта за обрачун зарада, накнада зарада и
друга примања;
3) врши обрачун зарада и осталих исплата; 
4) издаје потврде о висини зарада;
5) врши фактурисање услуга; 
6) води књигу излазних фактура и других евиденија; 

7) води прописане електронске евиденције и обавља електронска плаћања;

8) контролише евидентирање пословних промена у пословним књигама и евиденцијама;

9) прати и усаглашава стање књига основних средстава и главне књиге;
10) прати измиривање пореских обавеза;

11) учествује у изради обрачуна пореза на додату вредност;

12) израђује месечне извештаје из делогруга свог рада и одговоран је за њихову тачност;

13) ажурира податке у одговарајућим базама;

14) пружа подршку у изради финансијских извештаја (периодичних и годишњих) и годишњег
извештаја о пословању ;

15) врши рачунску и логичку контроли месечних извештаја, обрађује податке и израђује статистичке табеле.
16) води благајнички дневник; 

17) прима новчане уплате од запослених и ученика;

18) обавља послове у вези са осигурањем ученика и запослених лица; 

19) води евиденцију опреме и осталих средстава и стара се о набавци, чувању и подели потрошног канцеларијског материјала;
20) прати  законске и друге прописе и друге правне акте у вези с обављањем сво​јих послова;

21) припрема и умножава материјал за рад;
22) одлаже документацију у архиву и о архивском материјалу води евиденцију

23) обавља и друге послове по налогу директора и у складу са законом, подзаконским актом, општим актом и уговором о раду.

2.5. Послови инвестиционог и техничког одржавања
Домар/мајстор одржавања

Члан 30.

Послове домара/мајстора одржавања обавља 2,50 извршиоца. Домар:

1) обавља прегледе објекта, врши контролу исправности инсталација, противпожарних система, уређаја, опреме, апарата и средстава;

2)обављамеханичарске/електричарске/водоинсталатерске/браварске/столарске/лимарске/ молерске и сл. послове, послове ложача, као и друге радове одржавања и поправки;

3) припрема објекте, опрему и инсталације за рад;

4) обавештава надлежне службе о уоченим неправилностима у објекту или већим кваровима на системима и инсталацијама;

5) рукује постројењима у котларници;

6) обавља редовне прегледе објеката, опреме, постројења и инсталација, према плану одржавања;

7) води евиденцију о кваровима и извршеним поправкама;
8) стара се да школу отвори и затвори пре и после рада Школе;
9) редовно одржава двориште;

10) редовно коси траву и идржава ограду;

11) учествује у чишћењу снега и леда;
12) обавља и друге послове по налогу директора и у складу са законом, подзаконским актом, општим актом и уговором о раду.

2.6. Остали послови подршке
Чистачица
Члан 31.


Послове чистачице у Школи обављају 10,09 извршилаца. Чистачица:

1) одржава хигијену у просторијама и санитарним чворовима;

2) одржава чистоћу дворишта и износи смеће;

3) приjављуjе сва оштећења и кварове на инсталациjама и инвентару;

4) прати стање залиха потрошног материјала за потребе одржавања чистоће;
5) чисти и стара се о проходности тротоара испред школе, дворишта и степеништа за време снежних падавина; 
6) обавља курирске послове;

7) дежура на својим теренима и помажу у вршењу дежурства; 
8) чувају опрему, уџбенике и одећу ученика док су у школи;
9) обавља и друге послове по налогу директора и у скла​ду са законом, подзаконским актом, општим актом и уговором о раду.

3. Услови за пријем у радни однос у Школи
3.1. Општи услови за пријем у радни однос

Члан 32.

У радни однос у Школи може да буде примљено лице под условима прописаним законом, и то ако: 

1) има одговарајуће образовање; 

2) има психичку, физичку и здравствену способност за рад са децом и ученицима; 

3) није осуђивано правноснажном пресудом за кривично дело за које је изречена безусловна казна затвора у трајању од најмање три месеца, као и за кривична дела насиље у породици, одузимање малолетног лица, запуштање и злостављање малолетног лица или родоскврнуће, за кривична дела примање или давање мита; за кривична дела из групе кривичних дела против полне слободе, против правног саобраћаја и против човечности и других добара заштићених међународним правом, без обзира на изречену кривичну санкцију, и за које није, у складу са законом, утврђено дискриминаторно понашање; 

4) има држављанство Републике Србије; 

5) зна српски језик и језик на којем остварује образовно-васпитни рад. 
3.2. Услови за избор директора 
Члан 33.

За директора Школе може бити изабрано лице које, поред испуњености свих осталих услова за пријем у радни однос у Школи, испуњава следеће услове:

	Стручна спрема/ образовање
	Високо образовање:

– на студијама другог степена (мастер академске студије, мастер струковне студије, специјалистичке академске студије), за наставника одговарајуће врсте школе, педагога или психолога;

– на основним студијама у трајању од најмање четири године, по прописима који су уређивали високо образовање до 10. септембра 2005. године, за наставника одговарајуће врсте школе, педагога или психолога;

изузетно:

– на студијама првог степена (основне академске, односно струковне и специјалистичке струковне студије), студијама у трајању од три године или вишим образовањем за наставника одговарајуће врсте школе –ако се на конкурс не пријави ниједан кандидат са одговарајућим образовањем.

	Додатна знања / испити/радно искуство/компетенције
	– дозвола за рад наставника, васпитача и стручног сарадника (лиценца);

– обука и положен испит за директора установе (лиценца);

– осам, односно 10 година рада на пословима образовања и васпитања након стеченог одговарајућег образовања, зависно од степена стручне спреме, у складу са прописима којима се уређује област образовања и васпитања.


3.3. Услови за пријем у радни однос на радним местима у образовању и васпитању – наставно особље
Члан 34.

За обављање послова наставника разредне наставе и наставника предметне наставе у радни однос може бити примљено лице које, поред испуњености свих осталих услова за пријем у радни однос, испуњава и следеће услове:

	Стручна спрема / образовање
	Високо образовање:

– на студијама другог степена (мастер академске студије, специјалистичке академске студије, мастер струковне студије);

– на основним студијама у трајању од најмање четири године, по прописима који су уређивали високо образовање до 10. септембра 2005. године;

изузетно:

– на студијама првог степена (основне академске, односно струковне и специјалистичке струковне студије), студијама у трајању од три године или вишим образовањем.

	Додатна знања / испити / радно искуство
	– дозвола за рад – лиценца (осим за приправнике и лица са стеченим радним стажом која су с њима изједначена у погледу радноправног положаја). 


Члан 35.

За обављање послова стручног сарадника у радни однос може бити примљено лице које, поред испуњености свих осталих услова за пријем у радни однос, испуњава и следеће услове:

	Стручна спрема/ образовање
	Високо образовање:

– на студијама другог степена (мастер академске студије, специјалистичке академске студије, мастер струковне студије);

– на основним студијама у трајању од најмање четири године, по прописима који су уређивали високо образовање до 10. септембра 2005. године.

	Додатна знања/испити / радно искуство
	-дозвола за рад – лиценца (осим за приправнике и лица са стеченим радним стажом која су с њима изједначена у погледу радноправног положаја).


Члан 36.

Ближи услови у погледу врсте и степена образовања наставника, стручног сарадника, педагошког асистента и андрагошког асистента прописани су подзаконским актом министра надлежног за послове образовања
3.4. Услови за пријем у радни однос секретара школе
Члан 37.

За обављање послова секретара у радни однос може бити примљено лице које, поред испуњености свих осталих услова за пријем у радни однос, испуњава и следеће услове:

	Стручна спрема / образовање
	Високо образовање:

– на студијама другог степена (мастер академске студије, мастер струковне студије, специјалистичке академске студије), из области правних наука;

– на основним студијама у трајању од најмање четири године, по прописима који су уређивали високо образовање до 10. септембра 2005. године, из области правних наука.

	Додатна знања / испити / радно искуство
	– дозвола за рад секретара (лиценца за секретара) или положен стручни испит за секретара, правосудни или стручни испит за запослене у органима државне управе или државни стручни испит (осим за приправнике и лица са стеченим радним стажом која су с њима изједначена у погледу радноправног положаја).


3.5. Услови за пријем у радни однос за финансијско - рачуноводствене послове

Члан 38.

За обављање послова дипломираног економисте за финансијско-рачуноводствене послове може бити примљено лице које, поред испуњености свих осталих услова за пријем у радни однос, испуњава и следеће услове:

	Стручна спрема / образовање
	Високо образовање: 
- на основним академским студијама у обиму од најмање 240 ЕСПБ бодова, односно специјалистичким струковним студијама, по пропису који уређује високо образовање почев од 10. септембра 2005. године; 
- на основним студијама у трајању од најмање четири године, по пропису који је уређивао високо образовање до 10. септембра 2005. године.-економски смер.

	Додатна знања / испити / радно искуство
	– знање рада на рачунару,


Члан 39.

За обављање послова референта за финансијско-рачуноводствене послове може бити примљено лице које, поред испуњености свих осталих услова за пријем у радни однос, испуњава и следеће услове:
	Стручна спрема / образовање
	– четврти степен стручне спреме, економски смер

	Додатна знања / испити / радно искуство
	– знање рада на рачунару,


3.6. Послови инвестиционог и техничког одржавања
Члан 40.

За обављање послова домара/мајстора одржавања може бити примљено лице које, поред испуњености свих осталих услова за пријем у радни однос, испуњава и следеће услове:

	Стручна спрема / образовање
	– средње образовање  (3, 4 степен) и то електро, машинске, металске, столарске, водоинсталатерске струке.


3.7. Остали послови подршке

Члан 41.

За обављање послова чистачице може бити примљено лице које, поред испуњености свих осталих услова за пријем у радни однос, има основно образовање.
4. Остали услови за рад запослених
Члан 42. 
Сви запослени за све време рада морају испуњавати услове прописане Законом за заснивање радног односа у Школи. 

Запосленом престаје радни однос ако се у току радног односа утврди да не испуњава услове прописане Законом, или ако одбије да се подвргне лекарском прегледу у надлежној здравственој установи. 

Члан 43 
У поступку одлучивања о избору наставника и стручног сарадника конкурсна комисија  кандидате упућује на претходну психолошку процену способности за рад са децом и ученицима у року од осам дана од дана истека рока за подношење пријава. 

Конкурсна комисија сачињава листу кандидата који испуњавају услове за пријем у радни однос у року од осам дана од дана пријема резултата психолошке процене способности за рад са децом и ученицима. 

Конкурсна комисија обавља разговор са кандидатима са листе из става 2. овог члана.
После обављеног разговора Конкурсна комисија сачињава образложену листу свих  кандидата који испуњавају услове и доставља је директору у року од осам дана од дана обављеног разговора са кандидатима.
Директор доноси решење о избору кандидата по конкурсу у року од осам дана од достављања образложене листе из става 4.
Члан 44. 
Директор Школе је у обавези да у року до две године од доношења подзаконског акта којим се прописује програм, начин и поступак полагања испита за директора, положи испит и стекне лиценцу за директора. 

Изабрани директор који нема положен испит за директора, дужан је да га положи у року до две године од дана ступања на дужност. 
Члан 45. 
За обављање послова радног места наставника и стручног сарадника може се засновати радни однос са: 

1. лицем које поседује лиценцу за наставника, васпитача и стручног сарадника; 

2. приправником; 

3. лицем које испуњава услове за наставника или стручног сарадника, са радним стажом стеченим ван установе, под условима и на начин утврђеним за приправника; 

4. лицем које заснива радни однос на одређено време ради замене одсутног запосленог; 

5. педагошким асистентом. 
Члан 46. 
Послове наставника и стручног сарадника може да обавља лице које има дозволу за рад - лиценцу. 

Послове наставника, васпитача и стручног сарадника може да обавља и приправник, односно лице које први пут у том својству заснива радни однос у Школи, на одређено или неодређено време, са пуним или непуним радним временом и оспособљава се за самосталан образовно-васпитни рад наставника, васпитача и стручног сарадника, на начин и под условима прописаним Законом и подзаконским актом. 

Приправнички стаж траје најдуже две године од дана заснивања радног односа. Приправнику у радном односу на неодређено време, који у року од две године од дана заснивања радног односа не положи испит за лиценцу - престаје радни однос. Приправнику у радном односу на одређено време својство приправника престаје након положеног испита за лиценцу, а радни однос истеком времена на које је примљен у радни однос. 

Лице без лиценце има обавезу да стекне лиценцу, под истим условима и на начин прописан за приправника. 

Лице које заснива радни однос на одређено време и педагошки асистент нема обавезу стицања лиценце. 

Члан 47. 
Послове наставника и стручног сарадника у Школи може да обавља и приправник-стажиста. 

Са приправником-стажистом се не заснива радни однос, већ Школа закључује уговор о стручном усавршавању у трајању од најмање годину дана, а најдуже две године, за које време он савладава програм за увођење у посао и полагање испита за лиценцу под непосредним надзором наставника, васпитача или стручног сарадника који има лиценцу. 

Радно место приправника-стажисте се не урачунава у потребан број извршилаца за обављање образовно-васпитног рада. 
Члан 48. 
Запослени на пословима секретара Школе, поред испуњености услова за заснивање радног односа, обавезан је да у року од две године од заснивања радног односа положи испит за лиценцу за секретара, у складу са законом и подзаконским актом.

Секретару који не положи испит за лиценцу за секретара у року из става 1. овог члана престаје радни однос.

Послове секретара може да обавља и приправник, односно лице које први пут у том својству заснива радни однос у установи, са пуним или непуним радним временом и оспособљава се за самосталан рад, савладавањем програма за увођење у посао и полагањем испита за лиценцу секретара.

Запослени који има положен стручни испит за секретара, правосудни или стручни испит за запослене у органима државне управе или државни стручни испит, сматра се да има лиценцу за секретара.

IV ТАБЕЛАРНИ ПРИКАЗ ПОТРЕБНОГ БРОЈА ИЗВРШИЛАЦА

                     


 ЗА ШКОЛСКУ 2026/2027. ГОДИНУ
  Члан 49
	Р:б.
	Радно место
	Предмет
	Систематизована норма

	1.
	Директор
	-
	1

	2.
	Секретар
	-
	1

	3.
	Дипломирани економиста за финансијско-рачуноводствене послове
	-
	1

	4.
	Референт за финансијско-рачуноводствене послове
	-
	0,50

	5.
	Домар/мајстор одржавањ
	-
	2,50

	6.
	Чистачица
	-
	10,09

	7.
	Наставник разредне наставе
	Разредна настава
	2

	8.
	Наставник у комбинованом одељењу од два разреда
	Енглески језик
	1,50

	9.
	Наставник у комбинованом одељењу од два разреда
	Верска настава
	0,75

	10.
	Наставник у комбинованом одељењу од два разреда
	Разредна настава-комбиновано одељење
	15

	11.
	Наставник у комбинованом одељењу од три разреда
	Разредна настава-комбиновано одељење
	1

	12.
	Наставник у комбинованом одељењу од три разреда
	Енглески језик
	0,10

	13.
	Наставник у комбинованом одељењу од три разреда
	Верска настава
	0,05

	17.
	Наставник предметне наставе
	Физика
	0,40

	18.
	Наставник предметне наставе
	Физичке активности
	0,10

	19.
	Наставник предметне наставе 
	Грађанско васпитање
	0,15

	20.
	Наставник предметне наставе
	Хемија
	0,30

	21.
	Наставник предметне наставе
	Музичка култура
	0,30

	22.
	Наставник предметне наставе
	Верска настава
	0,30

	23,
	Наставник предметне наставе- слободне наставне активности
	Уметност
	0,10

	24.
	Наставник предметне наставе- слободне наставне активности
	Драмска уметност
	0,05

	25.
	Наставник предметне наставе- слободне наставне активности
	Шах
	0,10

	26.
	Наставник предметне наставе
	Немачки језик
	0,56

	27.
	Наставник предметне наставе
	Биологија
	0,50

	28.
	Наставник предметне наставе
	Ликовна култура
	0,30

	29.
	Наставник предметне наставе
	Физичко и здравствено васпитање
	0,65

	30.
	Наставник предметне наставе са одељенским старешинством
	Историја
	0,45

	31.
	Наставник предметне наставе са одељенским старешинством
	Техника и технологија
	0,60

	32.
	Наставник предметне наставе са одељенским старешинством
	Српски језик
	116,67

	33.
	Наставник предметне наставе са одељенским старешинством
	Математика
	1,11

	34.
	Наставник предметне наставе са одељенским старешинством
	Енглески језик
	75,55

	35.
	Наставник предметне наставе са одељенским старешинством
	Информатика и рачунарство
	0,30

	36.
	Наставник предметне наставе 
	Географија
	0,45

	37.
	Стручни сарадник -педагог
	-
	1

	38.
	Стручни сарадник -психолог
	-
	0,50

	39.
	Стручни сарадник -библиотекар
	-
	0,50


V ПРЕЛАЗНЕ И ЗАВРШНЕ ОДРЕДБЕ
Члан 50.

Запослени који не испуњава услов за пријем у радни однос у погледу врсте и степена образовања, утврђен Правилником, а радни однос код Послодавца је засновао према условима утврђеним у акту који је важио до ступања на снагу Правилника, има право да настави рад код Послодавца, уколико то није супротно закону.

Члан 51.

Лице које не испуњава услов за пријем у радни однос у погледу врсте и степена образовања, утврђен у Правилнику, може бити примљено у радни однос код Послодавца под условом да има статус „затеченог запосленог“, у складу са законом.

Члан 52.

Даном ступања на снагу Правилника престаје да важи Правилник о систематизацији послова и радних места, заведен под бројем 984/25, од 15.09.2025. године.

Члан 53.

Правилник се сматра донетим и истиче се на огласну таблу Послодавца тек пошто Школски одбор на њега да сагласност.

Правилник ступа на снагу осмог дана од дана објављивања на огласној табли Послодавца.

Директор школе
_____________________


Миодраг Сретеновић, проф.
Правилник је заведен под деловодним бројем 852-1/26, од 11.9.2026. године.

Школски одбор је на Правилник дао сагласност одлуком број 852/26 од 11.9.2026. године, која је његов саставни део.

Правилник је објављен на огласној табли школе дана 11.09.2026. године и ступа на снагу 19.9.2026.године.
Секретар школе
________________________

Лидија Поповић, дипл.правник

